सभी देवी-देवताओं में सबसे पहले भगवान गणेश जी की पूजा की जाती है। गणपति जी को बुद्धिदाता व विघ्यनहर्ता भी कहा जाता है। यूं तो गणपति जी की आराधना पूरे देश में की जाती है लेकिन महाराष्ट्र में कुछ खास तरह से की जाती है। वहीं प्रत्येक वर्ष आने वाली बड़ी गणेश चतुर्थी पर भी देशभर में खासा उत्साह होता है लेकिन महाराष्ट्र में इसे असग ही अंदाज़ में मनाया जाता है क्योंकि महाराष्ट्र की संस्कृति में गणपति जी का विशेष स्थान है। यही कारण है कि गणेश चतुर्थी से अनंत चतुर्दशी तक मनाया जाने वाला गणपति महोत्सव महाराष्ट्र के सबसे बड़ा उत्सव माना जाता है। इस दौरान महाराष्ट्र के लगभग हर छोटे बड़े शहरों गांवों में गणपति उत्सव में भगवान श्री गणेश की भक्ति में लीन रहते हैं। वहीं गणेशोत्सव के दौरान यहां मौजूद अष्टविनायक शक्तिपीठ के दर्शन का विशेष महत्व माना जाता है। यह आठ विनायक शक्तिपीठों में गणपति की 8 स्वयंभू प्रतिमाएं विराजित हैं। आइए जानते हैं इस आठ शक्तिपीठों के बारे में....